**ANUNȚ**

**PRIVIND SELECȚIA PRIMILOR MEMBRI AI ORGANELOR DE CONDUCERE**

**ALE BĂNCII DE INVESTIȚII ȘI DEZVOLTARE**

Ministerul Finanțelor, în calitate de acționar unic al Băncii de Investiții și Dezvoltare S.A., anunță declanșarea procedurii de recrutare și selecție a primilor membri ai organelor statutare ale Băncii, respectiv Consiliul de supraveghere și Directoratului, după cum urmează:

* **7 posturi de membri ai Consiliului de supraveghere** din care:

- un membru poate fi din rândul funcţionarilor publici sau al altor categorii de personal din cadrul autorităţilor sau instituţiilor publice;

- cel puţin un membru trebuie să deţină competenţe în domeniul contabilităţii şi auditului statutar, dovedite prin documente de calificare pentru domeniile respective, conform prevederilor din Legea nr. 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative,cu modificările și completările ulterioare și a Ordinul ASPAAS nr. 123/2022 privind componența Comitetului de audit, cu modificările și completările ulterioare.

* **3 posturi de membri ai Directoratului (conducerea executivă):**

 - 1 Președinte si 2 Vicepreședinți

Mandatul primilor membri ai organelor statuare nu poate depăşi 2 ani, aceștia neputând fi realeși. Majoritatea membrilor Consiliului de supraveghere trebuie să fie independenți.

Selecţia se desfăşoară pe bază de dosar de înscriere şi probă interviu cu respectarea prevederilor Legii nr. 207/2022, cu modificările şi completările ulterioare, precum și ale prevederilor Regulamentului Băncii Naționale a României nr. 4/2023 privind cerințe prudențiale pentru băncile de dezvoltare.

**CRITERII ȘI CONDIȚII GENERALE OBLIGATORII DE PARTICIPARE PENTRU POSTURILE DE MEMBRI AI**

**CONSILIULUI DE SUPRAVEGHERE ȘI DIRECTORATULUI**

**BĂNCII DE INVESTIȚII ȘI DEZVOLTARE**

* studii superioare absolvite cu examen de licenţă în domenii relevante pentru activitatea financiar-bancară (economie, statistică şi econometrie, drept, contabilitate, audit, administraţie, reglementare financiară, tehnologia informaţiei);
* studii/certificări (de ex. masterat/doctorat/MBA/CFA) în domenii relevante pentru activitatea financiar-bancară;
* să cunoască limba română;
* să dispună de o bună reputație;
* să dispună de cunoștințe, aptitudini şi experiență suficiente pentru exercitarea responsabilităților aferente poziției pentru care candidează;
* să fie capabil să-şi exercite responsabilitățile cu onestitate, integritate şi gândire independentă, pentru a evalua şi pune în discuție în mod eficace deciziile conducerii superioare, precum şi alte decizii relevante ale conducerii, după caz, şi pentru a supraveghea şi monitoriza în mod eficace procesul de luare a respectivelor decizii;
* să aibă capacitatea de a aloca timp suficient pentru îndeplinirea funcțiilor ce le revin şi să respecte cerințele referitoare la limitarea mandatelor prevăzute la art. 27 alin. (3) din Legea nr. 207/2022 pentru reglementarea unor măsuri privind cadrul general aplicabil constituirii şi funcționării băncilor de dezvoltare din România, cu modificările şi completările ulterioare;
* să facă dovada unei bune cunoașteri a legislației incidente băncilor de dezvoltre: Legea societăților nr. 31/1990 republicată, cu modificările și completările ulterioare, Legea nr. 207/2022 pentru reglementarea unor măsuri privind cadrul general aplicabil constituirii şi funcţionării băncilor de dezvoltare din România, cu modificările și completările ulterioare, Hotărârea Guvernului României nr. 1204/2022 privind constituirea, organizarea şi funcţionarea Băncii de Investiţii şi Dezvoltare - S.A, cu modificările și completările ulterioare, Regulamentul Băncii Naționale a României nr. 4/2023 privind cerințe prudențiale pentru băncile de dezvoltare;
* cunoștințe/experiența profesională în domenii relevante pentru activitatea băncilor de dezvoltare, de ex: administrarea riscului, audit, managementul proiectelor, managementul resurselor umane, contabilitate, fiscal, analiză financiară, managementul activelor etc.;
* să înţeleagă activitatea unei bănci de dezvoltare, cadrul de administrare al acesteia, rolul şi responsabilităţile ce îi revin potrivit poziției pentru care candidează;
* să aibă capacitatea de a contribui la implementarea unei culturi, a unor valori corporative şi a unor comportamente adecvate în cadrul organului de conducere;
* să aibă cunoștințele/ experiența necesară pentru a putea fi numit în comitetele de lucru organizate la nivelul Consiliului de supraveghere, în domenii precum: auditul, administrarea riscurilor, nominalizarea, remunerarea.

**Constituie avantaj:**

* experiență la nivel decizional în administrarea relațiilor cu entități din țară și străinătate (instituții de credit, instituții publice, autoritati de reglementare din domeniul financiar bancar/nebancar, alte bănci de dezvoltare, organizații internaționale);
* experiență națională/internațională, la nivel decizional dobândită într-o instituție financiar-bancară ori în proiecte desfășurate cu o astfel de instituție;
* experiență în implementarea de proiecte de accesare fonduri europene, programe de finanțare naționale/locale ;
* experiență și cunoștințe în domeniul ajutorului de stat;
* experiența profesională în dezvoltarea de produse bancare; deținerea de cunoștințe privind produsele, serviciile bancare și fluxurile operaționale aferente acestora;
* administrarea și valorificarea activelor și creanțelor;
* să cunoască limba engleză la nivel avansat;
* experiență în coordonarea și dezvoltarea de echipe, cu realizări atât la nivel strategic, cât și operational;
* abilități excelente de comunicare și negociere, experință în crearea și dezvoltarea relațiilor de afaceri cu acționari relevanți.

**CRITERII SPECIFICE DE PARTICIPARE PENTRU POSTURILE DE**

**MEMBRI AI CONSILIULUI DE SUPRAVEGHERE**

**Criterii specifice - obligatorii, privind experiența profesională pe care trebuie să le îndeplinească candidații pentru posturile de membri ai Consiliului de supraveghere**:

1. experienţă cumulată de cel puţin 7 ani în ultimii 12 ani, dobândită în domeniul financiar-bancar, inclusiv în cadrul autorităţilor de supraveghere a pieţelor bancare şi financiare, cu relevanţă pentru funcţia pentru care candidează, din care cel puţin 5 ani în funcţii de conducere executivă/neexecutivă sau în funcţii de conducere de nivel mediu\*;

Ținând cont de modelul de afaceri și cadrul de administrare al băncii de dezvoltare, cu respectarea condiţiilor prevăzute la lit. A privind numărul de ani și natura funcției de conducere, poate fi avută în vedere:

1. experienţa practică şi profesională dobândite în poziţii administrative sau într-un domeniu specializat, care prezintă relevanţă pentru funcţia pentru care candidează sens în care experiența practică și profesională în aceste domenii specializate trebuie să se circumscrie domeniului financiar-bancar. Prin sintagma domeniu specializat se înţelege domeniul IT, audit, contabilitate, fiscal, juridic precum și domeniul privind implementarea și/sau administrarea de instrumente financiare finanțate din fonduri europene;
2. experienţa practică şi profesională cumulată de cel puţin 7 ani în ultimii 12 ani, dobândită în activitatea de natură academică, care prezintă relevanţă pentru funcţia pentru care candidează persoanele în cauză. (EX: domeniul financiar-bancar, IT, audit, contabilitate, fiscal, juridic).

*\* prin «funcţii de conducere de nivel mediu» se înţeleg acele funcţii de conducere exercitate de persoane care sunt subordonate ierarhic direct şi raportează unui membru al organului de conducere sau organului de conducere, după caz.*

**CRITERII SPECIFICE DE PARTICIPARE PENTRU**

**POSTURILE DE MEMBRI AI DIRECTORATULUI**

**Criterii specifice - obligatorii, pe care trebuie să le îndeplinească candidații pentru posturile de membri ai Directoratului**:

1. candidații pentru pozițiile de membri ai Directoratului trebuie să dețină o experienţă cumulată de cel puţin 7 ani în ultimii 12 ani, dobândită în domeniul financiar-bancar, inclusiv în cadrul autorităților de supraveghere a piețelor bancare și financiare, cu relevanţă pentru funcţia pentru care candidează, din care cel puţin 5 ani în funcţii de conducere executivă/neexecutivă sau în funcţii de conducere de nivel mediu\*;
2. candidații pentru poziția de președinte al Directoratului trebuie să dețină o experienţă cumulată de cel puţin 7 ani în ultimii 12 ani, dobândită în domeniul financiar-bancar, inclusiv în cadrul autorităților de supraveghere a piețelor bancare și financiare, cu relevanţă pentru funcţia pentru care candidează, din care cel puţin 6 ani în funcţii de conducere executivă/neexecutivă sau în funcţii de conducere de nivel mediu.

Ținând cont de modelul de afaceri și cadrul de administrare al băncii de dezvoltare, cu respectarea condiţiilor prevăzute la lit. A și B privind numărul de ani și natura funcției de conducere, poate fi avută în vedere experienţa practică şi profesională dobândită într-un domeniu specializat, cu relevanţă pentru funcţia pentru care candidează sens în care experiența practică și profesională în aceste domenii specializate trebuie să se circumscrie domeniului financiar-bancar. Prin sintagma domeniu specializat se înţelege IT, audit, contabilitate, juridic, precum și domeniul privind implementarea și/sau administrarea de instrumente financiare finanțate din fonduri europene.

*\* prin «funcţii de conducere de nivel mediu» se înţeleg acele funcţii de conducere exercitate de persoane care sunt subordonate ierarhic direct şi raportează unui membru al organului de conducere sau organului de conducere, după caz.*

**2. DEPUNEREA DOSARELOR DE CANDIDATURĂ**

Dosarele de candidatură vor fi depuse/transmise, până la data de 13.06.2023, ora 17.00, pe suport de hârtie, în plic închis şi sigilat, pe care se va menționa: „*Procedura de selecție pentru membri organelor statutare ale Băncii de Investiții și Dezvoltare*, Nume și Prenume Candidat”, la adresa Registraturii Ministerului Finanțelor din B-dul Libertății, nr.16, sector 5, cod 050706, Bucureşti, în atenția Direcției pentru administrarea participațiilor statutului.

Dosarul de candidatură va conţine în mod obligatoriu următoarele documente:

* Opis documente;
* Cerere de înscriere;
* Curriculum Vitae în limba română - în format european semnat și datat, care va include informaţii detaliate privind activitatea anterioară şi cea desfăşurată în prezent, inclusiv denumirea angajatorilor şi natura activităţilor desfăşurate de aceştia, funcţiile deţinute, cu evidenţierea acelor activităţi care se înscriu în sfera funcţiei în care persoana urmează a candida, precum şi alte informaţii relevante legate de entităţile în care persoana fizică a deţinut sau deţine responsabilităţi de conducere. Informaţiile cuprinse în curriculum vitae trebuie să fie relevante din perspectiva nivelului de cunoştinţe, aptitudini şi experienţă pe care persoana respectivă le deţine;
* Cazier judiciar și Cazier fiscal (în original);
* Copie a actului de identitate - semnată pentru conformitate cu originalul de către posesor;
* Copii conforme cu originalul ale actelor de studii;
* Adeverință de la medicul de familie cu mențiunea “APT”;
* Documente doveditoare cu privire la vechimea în munca și pozițiile de conducere;
* Documente de recomandare de la locurile de munca în care și-a desfasurat activitatea, din care sa rezulte experienta practica si profesionala precum si faptul că nu a prejudiciat in niciun fel instituţia/compania respectivă şi că nu a fost sancţionat disciplinar sau administrativ;
* Chestionar pentru persoanele care candidează pentru o poziție de membru al organelor statutare ale Băncii de Investiții și Dezvoltare S.A. **(Anexa 1)**;
* Declarație pe propria răspundere privind îndeplinirea criteriilor de administrator independent în sensul art. 138^2 din Legea societăților nr. 31/1990, republicată, cu modificările și completările ulterioare și a art. 63. din Regulamentul Băncii Naționale a României nr. 4/2023 privind cerințe prudențiale pentru băncile de dezvoltare. **(Anexa 2)**;
* Declarație pe proprie răspundere privind autenticitatea diplomelor de studii prezentate în copie **(Anexa 3)**.

Modele ale declarațiilor pe proprie răspundere se regăsesc anexate anunțului de selecție publicat pe pagina de internet a Ministerului Finanțelor *(*[*https://mfinante.gov.ro/web/site/despre-minister/noutati*](https://mfinante.gov.ro/web/site/despre-minister/noutati) *și*

[*https://mfinante.gov.ro/domenii/guvernanta/anunturi-guvernanta*](https://mfinante.gov.ro/domenii/guvernanta/anunturi-guvernanta)*)*

**3. PROTECȚIA DATELOR PERSONALE**

Procesul de recrutare și selecție, se va desfășura conform Regulamentului (UE) 2016/679 *privind protecția persoanelor fizice în ceea ce privește prelucrarea datelor cu caracter personal,* sens în care prin transmiterea aplicației, candidații își manifestă acordul cu privire la procesarea datelor cu caracter personal în scopul procedurii de recrutare și selecție.